# PRVO PENZIONERSKO MIKROKREDITNO DRUŠTVO a.d. Banja Luka

U skladu sa članom 12. Statuta Prvog penzionerskog mikrokreditnog društva a.d. Banja Luka (u daljem tekstu: Društvo), u vezi sa članom 272. Zakona o privrednim društvima („Službeni glasnik Republike Srpske", broj 127/08, 58/09, 100/11, 67/13, 100/17, 82/19 I 17/23) i članom 20. Statuta Društva, Upravni odbor Društva na svojoj sjednici održanoj 11.04.2025. godine,

**SAZIVA**

**V redovnu sjednicu Skupštine akcionara Društva**

Sjednica će se održati 13.05.2025. godine, u 14:00 časova, u poslovnim prostorijama Društva, u Banjoj Luci, Kralja Petra I Karađorđevića 66.

**DNEVNI RED**

1. Usvajanje Odluke o izboru predsjednika Skupštine akcionara;
2. Usvajanje Odluke o imenovanju radnih tijela Skupštine akcionara;
3. Usvajanje izvještaja Komisije za glasanje;
4. Usvajanje dnevnog reda;
5. Usvajanje zapisnika sa prethodne sjednice Skupštine;
6. Usvajanje odluke o usvajanju Godišnjeg izvještaja o poslovanju „Prvo penzionersko mikrokreditno društvo“ a.d. Banja Luka i finansijskih izvještaja za 2024. godinu;
7. Usvajanje prijedloga odluke o usvajanju Izvještaja nezavisnog revizora o izvršenoj reviziji finansijskih izvještaja za 2024. godinu;
8. Usvajanje prijedloga odluke o rasporedu revidirane dobiti „Prvo penzionersko mikrokreditno društvo“ a.d. Banja Luka za 2024. godinu;
9. Usvajanje prijedloga odluke o rasporedu neraspoređene dobiti po godišnjem obračunu za 2024. godinu;
10. Usvajanje prijedloga Odluke o isplati dividende za 2024. godinu akcionarima „Prvog penzionerskog mikrokreditnog društva“ a.d. Banja Luka;
11. Usvajanje prijedloga odluke o izboru privrednog društva za obavljanje revizije finansijskih izvještaja „Prvo penzionersko mikrokreditno društvo“ a.d. Banja Luka za 2025. godinu;
12. Usvajanje prijedloga odluke o usvajanju Izvještaja Upravnog odbora o izvršenoj kontroli poslovanja Društva u periodu 01.01.2024. godine do 31.12.2024. godine;
13. Usvajanje prijedloga odluke o II emisiji redovnih (običnih) akcija javnom ponudom;
14. Usvajanje prijedloga odluke o povećanju osnovnog kapitala;
15. Usvajanje prijedloga odluke o Izmjenama i dopunama Ugovora o osnivanju;
16. Usvajanje Prijedloga Odluke o usvajanju Prečišćenog teksta Ugovora o osnivanju;
17. Usvajanje Prijedloga Odluke o Izmjenama i dopunama Statuta;
18. Usvajanje Prijedloga Odluke o usvajanju Prečišćenog teksta Statuta;
19. Usvajanje prijedloga Odluke o saglasnosti Upravnom odboru za regionalna širenja;
20. Razno.

Pozivaju se akcionari da lično, putem punomoćnika ili glasanjem pisanim putem učestvuju u radu Skupštine akcionara. Pravo učešća u radu i odlučivanju Skupštine imaće svi akcionari Društva koji su upisani u knjigu akcionara na dan 03.05.2025. godine.

Kvorum za sjednicu Skupštine akcionara čine akcionari koji posjeduju većinu od ukupnog broja akcija sa pravom glasa. U kvorum se računaju i glasovi akcionara koji mogu glasati i pisanim putem.

Ukupan broj akcija sa pravom glasa na V redovnoj sjednici Skupštine akcionara iznosi 500.000 običnih (redovnih) akcija, klase „A".

Kvorum za sjednicu Skupštine akcionara čine prisutni i zastupani akcionari koji posjeduju većinu od ukupnog broja akcija sa pravom glasa (obična većina). U kvorum se računaju i glasovi akcionara koji su, u skladu sa zakonom o privrednim društvima glasali pisanim putem.

Za sve predložene tačke dnevnog reda Skupština donosi odluke običnom većinom glasova akcionara prisutnih lično ili preko punomoćnika koji imaju pravo glasa, osim za odluke koje se odnose na izmjene Ugovora o osnivanju i Statuta koje se usvajaju kvalifikovanom (2/3) većinom.

Na sjednici Skupštine društva može se odlučivati samo o tačkama dnevnog reda koje su valjano objavljene i uvrštene u dnevni red, a može se raspravljati i o drugim pitanjima.

Svaki akcionar, lično ili preko punomoćnika, ima pravo učestvovanja u radu Skupštine, pravo glasa ako ima akcije sa pravom glasa, pravo podnošenja prijedloga i dobijanja odgovora u vezi sa pitanjem iz dnevnog reda, kao i pravo postavljanja pitanja u vezi sa dnevnim redom u skladu sa Zakonom o privrednim društvima. Akcionar ili akcionari koji imaju najmanje 10% akcija sa pravom glasa mogu predložiti i zahtijevati da se najviše dva nova pitanja uključe u dnevni red Skupštine u roku od pet dana od dana objave saziva redovne sjednice Skupštine.

Prijedlog za izmjenu i dopunu Dnevnog reda se mora sačiniti i dostaviti u pisanoj formi Upravnom odboru Društva u sjedištu Društva i sadržavati razloge za davanje prijedloga, uključujući i prijedlog odluke kao i imena akcionara koji daju prijedlog i broj glasova kojim raspolažu.

Ako Upravni odbor propusti da u roku 72 časa od dana prijema zahtjeva odgovori na zahtjev akcionara ili ako odbije zahtjev, nadležni sud u vanparničnom postupku ima ovlašćenje, po zahtjevu bilo kog od tih akcionara koji se mora podnijeti u daljem roku od 48 časova, da naloži da se njihovom zahtjevu udovolji, o čemu donosi odluku u roku od 48 časova nakon prijema zahtjeva.

Akcionar može da glasa lično ili preko jednog punomoćnika. Akcionar može dati punomoć u pisanoj formi određenom licu, sa određivanjem njegovog punog imena i podacima o broju, vrsti i klasi posjedovanih akcija za koje se daje punomoć, koje treba biti ovjereno od strane nadležnog organa. Punomoć se daje punomoćniku i dostavlja u sjedište društva. Punomoć se može dati za jednu ili više skupština, na određeno vrijeme ili do opoziva. Kada je punomoć data za jednu ili više skupština važi i za ponovljenu skupštinu bez obzira na razloge ponavljanja. Akcionar koji je dao punomoć može je opozvati u bilo koje vrijeme prije glasanja na sjednici skupštine pisanim opozivom dostavljenim Društvu i punomoćniku ili prećutno ličnim prisustvom i glasanjem na Skupštini.

Na sva pitanja koja se tiču prava akcionara, a koja nisu navedena u predmetnom Pozivu, shodno se primjenjuju odredbe Zakona o privrednim društvima (Službeni glasnik Republike Srpske, br. 127/08, 58/09, 100/11, 67/13, 100/17, 82/19 i 17/23).

Ukoliko ne budu ispunjene pretpostavke za održavanje sjednice Skupštine, rezervni termin za održavanje ove sjednice Skupštine je 27.05.2025. godine u 13:00 časova u poslovnim prostorijama Društva, u Banjoj Luci, Kralja Petra I Karađorđevića 66.

Materijali za skupštinu biće dostupni akcionarima u sjedištu društva u Banja Luci, svakim radnim danom od 09-15 časova, kao i na sajtu Banjalučke berze: [www.blberza.com](http://www.blberza.com).

Predsjednik Upravnog odbora,

Zoran Najdanović